b'\n_START_ARTICLE_\nJo\xc5\xbee Debevec\n_START_SECTION_\n\xc5\xbdivljenjepis\n_START_PARAGRAPH_\nDebevec je po kon\xc4\x8danem \xc5\xa1tudiju v Ljubljani leta 1894 na Dunaju doktoriral iz teologije. Nato je na Dunaju in Gradcu \xc5\xa1tudiral klasi\xc4\x8dno filologijo in slavistiko ter 1900 diplomiral. Najprej je bil kaplan, od 1898 gimnazijski profesor, od 1900 v Kranju, od 1910 do smrti pa v Ljubljani.\n_START_SECTION_\nDelo\n_START_PARAGRAPH_\nDebevec je pisal mladinske vzgojne povesti, gledali\xc5\xa1ke igre in literarne \xc5\xa1tudije. Njegovo najve\xc4\x8dje delo pa je prevod Dantejeve Bo\xc5\xbeanske komedije katerega je opremil tudi s komentarjem._NEWLINE_V mladinskih vzgojnih povestih Ljubezen do mamice (1893) ter Vzori in boji (v knji\xc5\xbeni obliki 1918) opisuje v obliki pisem dogodke in ljudi iz gimnazijskih let v Ljubljani med drugimi tudi F. Levstika._NEWLINE_Leta 1919 in 1937 do 1938 je bil urednik Doma in sveta. Njegove literarne \xc5\xa1tudije: Podoba (metafora) v slovenskem jeziku in slovstvu je bila objavljena leta 1905; Dante v slovenskih prevodih (1921) in Romantika pa leta 1922 in 1923. Gledali\xc5\xa1ka igra Juna\xc5\xa1ke Blejke je bila prvi\xc4\x8d objavljena leta 1912.'